Jæja mín kæru og yndislegu ! Fyrst og fremst takk kærlega fyrir ótrúlega falleg skilaboð , snöpp , koment og kveðjur við síðasta pistlinum mínum . Ofboðslega þykir mér vænt um þessi dásamlega fallegu viðbrögð en það gerir það þeim mun auðveldara að deila svona erfiðum hlutum í lífinu með öðrum . Þið eruð einstök – takk fyrir mig * * * En að öðru , mig langaði svona að kasta einni snöggri færslu hér inná síðuna og fara yfir nokkur gömul en góð förðunartips . Þessi ráð sem gleymast svona stundum með öllum nýju og sniðugu ráðunum – en þau standa alltaf fyrir sínu . Munið að hreinsa alltaf burstana ykkar Eitt besta ráðið sem ég get gefið ykkur er að hugsa vel um förðunarburstana ykkar . Til að tryggja það að þið fáið fullkomnu áferðina sem þeir lofa ykkur þá verða þeir að vera hreinir . Óhreinindi geta skemmt fyrir og ekki leyft þeim að njóta sín , áferðin verður ekki fullkomin , blöndunin fer í rugl og já satt að segja það gengur ekkert sérstaklega vel að mála sig . Mín ráðlegging – hreinsið burstana einu sinni í viku með góðum djúphreinsi ! Viljið þið að farðinn ykkar endist lengur – notið primer ! Primer er eitt af þessum leyndarmálum sem voru okkar förðunarfræðinganna í mörg ár þar til bara frekar nýlega . Í dag er þetta ein af þessum ómissandi snyrtivörum sem mér finnst þó ekki endilega allar konur vita hvað á að gera . Primer gerir eins konar ósýnilega filmu á milli húðar og förðunarvara . Primer undirbýr yfirborð húðarinnar fyrir förðunina með því að jafna það og fylla uppí ójöfnur eins og hrukkur og ör t.d. Primerinn viðheldur líka raka í húðinni . Þið berið alltaf á ykkur gott krem fyrst , leyfið því að vera í sirka 10 mínútur setjið svo primerinn og hann mun passa að rakinn endist vel í húðinni . Svo leyfið þið primernum að virka það tekur sirka 30 - 60 sekúndur og svo berið þið farðann á . Primerinn mun líka koma í veg fyrir að húðin dragi í sig farðann sjálfan svo förðunin ykkar endist miklu betur og miklu lengur . Það eru til alls konar primerar sem gefa ólíkar áferðir og henta því ólíkum húðgerðum . Ég er persónulega hrifnust af svona gelkenndum primerum en mér finnst þeir henta flestum . Þá eru á topplistanum mínum Dream Smooth Primer frá Maybelline , Photo Finish Primer frá Smashbox , Touche Éclat Blur Primer frá YSL og Visionnaire frá Lancome . Hittið á rétta staði Svona þegar það er ekkert vinsælla en að móta andlitið fullkomlega er gott að minna á hvar allt á að fara . Við setjum lit til að móta andlitið og skyggja það beint undir kinnbeinin . Með þessum dökka lit verður til skuggi og við verðum að passa uppá að skugginn hitti á réttan stað . Til að finna hann sjúgið þá inn kinnarnar – þá standa kinnbeinin ykkar út og þið setjið litinn undir þau . Til að setja í kinnarnar þá er gott að hugsa um að setja hann á staðina þar sem við roðnum náttúrulegar . Kinnaliturinn fer í eplin og eplin standa vel út þegar þið skellið einu risastóru brosi á andlitið . Berið litinn bein í epli kinnanna og blandið honum saman við grunninn með léttum strokum . Það er lítið mál að laga mistökin ! Ef eitthvað fer úrskeiðis þá er yfirleitt svakalega einfalt að laga það . Þrennt sem nýtist mér alltaf vel til að laga það sem fer á mis – hyljari , eyrnapinni og svampur ! Með hyljara er hægt að laga til eyeliner mistök og snyrta í kringum varirnar ef maður fer smá útfyrir með áberandi varalit . Eyrnapinni er snilld til að ná maskara er hann fer útfyrir . Hver þekkir það ekki þegar maður er búin að eyða hellings tíma í að gera fallega augnförðun og svo klessist maskarinn á mitt augnlokið . Bíðið þar til maskarinn þornar alveg og snúið svo eyrnapinnanum létt yfir svæðið og hann hverfur ! Svampur dregur svo í sig það sem við gerum of mikið af . Ef þið setjið of mikið sólarpúður , of mikill kinnalit , of mikinn augnskugga já eða highlighter þá er svampur eins og strokleður – ég gæti alla vega ekki verið án hans ! Húðhreinsun skiptir höfuðmáli Ég er sífellt að fá spurningar um húðhreinsun , þetta er ekki svo flókið mínar kæru þið verðið bara að þrífa húðina kvölds og morgna til að halda henni í jafnvægi . Þið gætuð notað bestu krem í heimi sem eru töfralausnir við hvaða vandamáli sem er en þið fáið aldrei fulla virkni frá kremunum og þau fá aldrei að gera sitt nema þið hreinsið húðina . Ef þið hreinsið hana ekki þá hindra óhreinindi för næringarríkra og virkra efna um húðina . Mér finnst persónulega best að hreinsa húðina tvisvar á kvöldin með þá olíuhreinsi og svo kremhreinsi og nota þá helst Clarisonic burstann í seinni hreinsunina . Svo veit ég fátt betra en að nota hreinsivatn eins og Micellaire hreinsivatn á morgnanna til að hreinsa húðina þá – það frískar uppá hana um leið ! Nokkur basic ráð frá mér til ykkar sem munu nýtast ykkur öllum óháð aldri og húðgerð ! Njótið vikunnar sem er að hefjast það er alltaf gott að byrja nýja vinnuviku með jákvæðni og góðum markmiðum . Í þessari viku ætla ég t.d. að skila af mér stærsta Reykjavík Makeup Journal til þessa og það verður líka það flottasta – get ekki beðið !!! Myndirnar í færslunni eru frá Pinterest.com og Instagramsíðu @realtechniques Ég nota alltaf sér hreinsi maska og svo annan rakamaska : ) Mæli eindregið með Silicia Mud maskanum frá Blue Lagoon og Mus Mask frá My Signature Spa . Rakamaskar í uppáhaldi eru sá nýji frá Lancome , Algae maskinn frá Blue Lagoon og svo er ég mjög spennt að prófa nýja næturmaskann frá L’Oreal ! : ) Mér finnst svo áhugaverður punkturinn um húðhreinsun , ég hef í raun aldrei þrifið húðina nema eftir að hafa málað mig mikið , sem gerist kannski 1 - 2 í viku . Þess fyrir utan viðhélt húðin mín fullkomnu jafnvægi með að vera bara þrifin með vatni þegar ég fór í sturtu . Fyrir u.þ.b. tveimur árum las ég um það á netinu að það væri nauðsynlegt að þrífa á sér húðina 2 sinnum á dag , og án þess að eiga við nein vandamál að stríða tók ég því mjög bókstaflega og fór að þrífa húðina dagsdaglega . Húðin mín heur hreint út sagt aldrei verið jafn óstöðug og til jafn mikilla vandræða og hef ég í rauninni farið að nota meiri farða til þess að fela pirraða og viðkvæma húðina sem kom í rauninni bara af stað vítahring . Húðin fór að framleiða meiri fitu til að koma til móts við sápurnar og öll efnin í þeim sem þurrka hana upp ( sérstaklega húð sem er vön au natural og ekki þjálfuð í samskiptum við chemicals býst ég við ) en allavega ! Ég er semsagt hætt að nota sápur á húðina ( eftir tveggja ára reynslu ) nema ég sé með farða eða þess háttar á húðinni og er núna bara að bíða eftir að húðin mín komist aftur í sitt náttúrulega jafnvægi . Ætli þetta sé ekki svipað og fólk sem notar ekki sjampó þarf ekki á því að halda og er oftar en ekki með gullfallegt hár . Langaði bara að athuga hvort þú hefðir heyrt einhverjar svona sögur áður eða er þetta kannski alveg mega furðulegt dæmi ? Haha : ) ætlaði náttúrulega aldrei að skrifa svona langt komment …… . Ps . Elska bloggið þitt og finnst þú algjörlega frábær fyrirmynd ! Gleymdi næstum að segja það , finnst e-ð svo sjalfsagt að fólki finnist það : ) haha takk kæra Marta ! * * * * Já þetta finnst mér satt best að segja alveg stórmerkilegt ! Húðin er að mínu mati svo heillandi fyrirbæri og ég dýrka að læra meira um hana . Ég er reyndar ekki snyrtifræðingur og ekki með neina reynslu þegar kemur að svona lífvísindum bara reynslu og svampheila . En það sem þú segir með samanburðinn við hárið gæti mögulega alveg verið rétt … En ég mun alveg klárlega ræða þetta við fagaðila næst þegar tækifæri býðst ! Ég er týpan sem predika tvöfalda húðhreinsun á kvöldin og létta á morgnanna og segi að íslenska vatnið sé dásamlegt til að innbyrða en geri ekkert fyrir hreinsunina … Svona er fólk misjafnt en mér finnst þetta stórmerkilegt og nú afla ég mér meiri upplýsinga ! : ) : *